
ที่ มท ๐๘23.2/ว	กรมส่งเสริมการปกครองท้องถิ่น
	ถนนนครราชสีมา เขตดุสิต กทม. ๑๐3๐๐      
						      สิงหาคม 2569
[bookmark: _Hlk163611077][bookmark: _Hlk190767811]เรื่อง  	เน้นย้ำการเตรียมความพร้อมรับมือสถานการณ์ภัยแล้งและสภาพอากาศที่แปรปรวน
เรียน  ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ด่วนที่สุด ที่ มท 0823.2/ว 3053 ลงวันที่ 29 มิถุนายน 2569
สิ่งที่ส่งมาด้วย 	1. สื่อประชาสัมพันธ์เน้นย้ำการเตรียมความพร้อมรับมือสถานการณ์ภัยแล้ง
 			และสภาพอากาศที่แปรปรวน	จำนวน 1 ฉบับ
			2. ข้อมูลการเฝ้าระวังปรากฏการณ์เอลนีโญ/ลานีญา ของกรมอุตุนิยมวิทยา	จำนวน 1 ฉบับ
		ตามที่กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครอง
ส่วนท้องถิ่นให้ความสำคัญกับการรับมือกับปัญหาภัยแล้งรุนแรงที่เกิดขึ้นจากสภาพภูมิอากาศของโลก
ที่มีแนวโน้มจะเป็น “strong” เอลนีโญ โดยให้องค์กรปกครองส่วนท้องถิ่นดำเนินการเตรียมความพร้อม   
การเผชิญเหตุ และการให้ความช่วยเหลือในสถานการณ์ภัยแล้งและสภาพอากาศที่แปรปรวน นั้น
		กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการเตรียมความพร้อมรับมือสถานการณ์ภัยแล้งและสภาพอากาศที่แปรปรวน ประกอบกรมอุตุนิยมวิทยาได้คาดการณ์ปรากฏการณ์เอลนีโญ
มีโอกาสจะพัฒนาตัวเป็นเอลนีโญกำลังแรงมากในช่วงเดือนพฤศจิกายน 2569 – มกราคม 2570 ส่งผลให้อุณหภูมิของประเทศไทยมีแนวโน้มสูงกว่าปกติและมีปริมาณน้ำฝนที่น้อย กรมส่งเสริมการปกครองท้องถิ่น
จึงขอความร่วมมือจังหวัดเน้นย้ำให้องค์กรปกครองส่วนท้องถิ่นดำเนินการเตรียมความพร้อม การเผชิญเหตุ 
และการให้ความช่วยเหลือ ตามหนังสือกรมส่งเสริมการปกครองท้องถิ่น ด่วนที่สุด ที่ มท 0823.2/ว 3053 ลงวันที่ 29 มิถุนายน 2569 และกำชับให้องค์กรปกครองส่วนท้องถิ่นดำเนินการ ดังนี้
		1. ตรวจสอบ ควบคุมดูแลอาคาร สถานที่ติดตั้งป้ายโฆษณาต่าง ๆ ในเขตพื้นที่รับผิดชอบ 
กรณีตรวจสอบพบว่ามีการก่อสร้างไม่มั่นคงแข็งแรง ให้แจ้งเจ้าของอาคารหรือเจ้าของป้ายดำเนินการแก้ไขโดยทันที หากฝ่าฝืน ให้ดำเนินการตามหน้าที่และอำนาจตามพระราชบัญญัติควบคุมอาคาร พ.ศ. 2522 และที่แก้ไขเพิ่มเติม และกฎกระทรวงที่เกี่ยวข้อง
		2. ตรวจสอบเครื่องจักรกลเพื่อรองรับสถานการณ์ภัยแล้ง เช่น รถบรรทุกน้ำ รถขุดตัก 
เครื่องสูบน้ำ เครื่องเจาะบ่อบาดาล ให้พร้อมใช้งานอยู่ตลอดเวลา
		3. ตรวจสอบแหล่งน้ำ สถานที่กักเก็บน้ำ ท่อระบายน้ำ ที่ตื้นเขิน หากมีความจำเป็นต้อง
ดำเนินการขุดลอก เป่าล้าง จ้างกำจัดวัชพืช ขยะ และสิ่งกีดขวาง ให้องค์กรปกครองส่วนท้องถิ่นเร่งดำเนินการเพื่อพร้อมรับมือสถานการณ์ภัยแล้งและสภาพอากาศที่แปรปรวน

		4. ตรวจสอบพื้นที่เสี่ยงขาดแคลนน้ำในแต่ละชุมชน/หมู่บ้าน กรณีมีความจำเป็นให้องค์กรปกครองส่วนท้องถิ่นดำเนินการจัดหาภาชนะรองรับน้ำในพื้นที่เสี่ยงดังกล่าว เพื่อเป็นจุดแจกจ่ายน้ำให้แก่ประชาชนเพื่อใช้อุปโภคบริโภคให้เพียงพอและทั่วถึง ทั้งนี้ การดำเนินการตามข้อ 3 และข้อ 4 ให้องค์กรปกครองส่วนท้องถิ่นตั้งงบประมาณและเบิกจ่ายตามรูปแบบและการจำแนกงบประมาณ ตามระเบียบกระทรวงมหาดไทยที่เกี่ยวข้อง สำหรับการจัดหาพัสดุให้ถือปฏิบัติตามกฎหมายว่าด้วยการจัดซื้อจัดจ้าง
และการบริหารพัสดุภาครัฐ
		5. กรณีองค์กรปกครองส่วนท้องถิ่นที่อยู่นอกเขตชลประทาน และมีพื้นที่เสี่ยงอันจะเกิดสถานการณ์ อาจพิจารณาแก้ไขปัญหาแหล่งน้ำขาดแคลน เช่น การจัดทำธนาคารน้ำใต้ดิน หรือประสานหน่วยงาน
ที่เกี่ยวข้องในการสนับสนุนรถผลิตน้ำดื่มเคลื่อนที่ หรือขยายเขตประปาท้องถิ่น หรืออุดหนุนงบประมาณให้แก่
การประปาส่วนภูมิภาคเพื่อขยายเขตประปาให้แก่ประชาชนในเขตพื้นที่ ทั้งนี้ สำหรับการอุดหนุนงบประมาณเพื่อขยายเขตประปาให้ถือปฏิบัติตามระเบียบกระทรวงมหาดไทยว่าด้วยเงินอุดหนุนขององค์กรปกครอง
ส่วนท้องถิ่น พ.ศ. 2569 
		6. ประชาสัมพันธ์และสร้างการรับรู้ให้แก่ประชาชนถึงสถานการณ์น้ำ การสำรองน้ำอุปโภคบริโภค การรณรงค์ใช้น้ำอย่างประหยัด การทำการเกษตรอย่างประหยัดน้ำ โดยการปลูกพืชใช้น้ำน้อย 
ผ่านทุกช่องทางขององค์กรปกครองส่วนท้องถิ่น เช่น หอกระจายข่าว เสียงตามสาย วิทยุชุมชน เว็บไซต์ 
สื่อโซเชียลมีเดีย			
		7. ให้ความร่วมมือและบูรณาการร่วมจังหวัดในการแก้ไขปัญหาภัยแล้งในพื้นที่ โดยเมื่อเกิด
หรือคาดว่าจะเกิดภัยให้รายงานสถานการณ์ การดำเนินการแก้ไขปัญหา และการให้ความช่วยเหลือผู้ประสบภัย 
ให้ผู้อำนวยการอำเภอที่รับผิดชอบในเขตพื้นที่และผู้อำนวยการจังหวัดทราบ ทั้งนี้ ขอให้แจ้งสำนักงานท้องถิ่นจังหวัดอีกทางหนึ่งด้วย		 
รายละเอียดปรากฏตามสิ่งที่ส่งมาด้วย
[bookmark: _Hlk79761714]	จึงเรียนมาเพื่อโปรดพิจารณา 
	ขอแสดงความนับถือ

                               อธิบดีกรมส่งเสริมการปกครองท้องถิ่น

